《槐阴亭》
元代·贝琼

云团车盖起重重，文正三朝相业隆。种树百年蟠厚地，读书六月坐清风。

蝉吟露叶初回梦，虫吐秋丝忽堕空。今日洛阳卿相宅，牡丹谁看状元红。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。